१.
 हँसेले कवन दुलहा, मुँहे खाले पान।
 २.
 कोइलर बोले अनबोल,
नाहिं हम नग्र से उजारबिए।
 जवना चिरइया के बोलिया सोहावन,
उहे आनि देहु रे।
 डाढ़ि -डाढ़ि पसिया लगुसी लगावे,
पाते -पाते कोइलर लुकासु रे,
जेहिसन पसिया रे लवले उदबास, (उदबास=बेचैनी)
मुओ तोर जेठका पूतऽ ए।
 खोरन दुधवा आहार रे।
 जिओ तोर जेठका पुतऽ रे।
 ३.
 हम तेहि पूछिले सुरसरि गंगा, काहे रउआ छोड़िले अरार हे।
 पिया माछर मारे ला बिन रे मलहवा,
ओहि मोरा छोड़िले अरार रे।
 डालावा मउरिया लेके उतरे कवन समधी,
सोरहो सिंगार ले के उतरे कवन भसुर,
ओहि मोरा ढबरल पानी।
 ४.
 ए जाहि रे जगवहु कवन देवा, जासु दुहावन।
 ए दुधवा के चलेला दहेंडिया त,
मठवा के नारी बहे।
 ए हथवा के लिहली अरतिया त,
मुँह देखेली सोरही सनेही।
 ए जहि रे जगवहु कवन देही, जासु दुहावन।
 ५.
 आईं ना बरहम बाबा, बइठीं मोरे अंगनवा हे,
देबऽ सतरजिया बिछाइ ए।
 गाई के घीव धूम हूम कराइबि,
आकासे चली जास ए।
 आईं ना बरहम बाबा, बइठीं मोरे अंगनवा हे।
 देबऽ सतरजिया बिछाई ए।
 गाई के गोबर . . कब जग उगरिन होसु ए।
 आईं ना काली माई, बइठीं मोरे अंगनवाँ हे,
देबऽ सतरजिया बिछाइ ए,
गाई के घीव धूम हम कराइबि,
कब जग उगरिन होसु हे। 